श्रीनगर । जम्मू एवं कश्मीर के शोपियां जिले में सुरक्षाबलों और आतंकवादियों के बीच मुठभेड़ में हिजबुल मुजाहिदीन के दो आतंकवादी ढेर हो गए। पुलिस अधिकारी ने कहा कि आतंकवादियों के क्षेत्र में होने की सूचना मिलने के बाद सुरक्षाबलों ने सफानगरी गांव को चारों ओर से घेर लिया, इसके बाद छिपे हुए आतंकवादियों ने गोलीबारी करनी शुरू कर दी, जिसके बाद मुठभेड़ शुरू हो गई। हिजबुल मुजाहिदीन के मारे गए आतंकवादियों की पहचान मुहम्मद इदरीस और आमिर हुसैन के रूप में हुई है। फिलहाल सुरक्षाबलों ने तलाशी अभियान जारी रखा है।